అట్లీ దర్శకత్వంలో విజయ్ నటించిన 'మెర్సల్' చిత్రం ఎన్ని వివాదాలకు కేంద్రబిందువు అయిందో తెలిసిందే. అయితే ఈ వివాదాలే సినిమాని అగ్రస్థానంలో నిలబెట్టాయి. కలెక్షన్లపరంగా 'మెర్సల్' కోలీవుడ్ టాప్ 3 చిత్రాలలో ఒకటిగా ఉంది అంటే దీనికి కారణం ఏమిటో అందరికీ తెలిసిందే. ఇక 'మెర్సల్' తెలుగు అనువాద చిత్రమైన 'అదిరింది' చిత్రంపై కూడా వివాదాలు చుట్టుముట్టిన విషయం తెలిసిందే. సెన్సారే ప్రాబ్లమ్ అని, సెన్సార్ వారేమో మాదేం లేదని ఇలా జరగుతున్న ఈ వ్యవహారంతో అసలు ఈ సినిమా రిలీజ్ అవుతుందా? అనే అనుమానాలు అలుముకున్నాయి.ఇదిలా ఉంటే తాజాగా ఈ చిత్రాన్ని తెలుగులో రిలీజ్ చేయడంలేదని, అల్లు అరవింద్ రీమేక్ చేయడానికి రైట్స్ తీసుకున్నారని కూడా వార్తలు వ్యాపించాయి. ఈ రీమేక్లో పవన్ని నటింపజేయాలనేది అరవింద్ ప్లాన్ అని కూడా ప్రచారం జరిగింది. అయితే తాజాగా అందుతున్న సమాచారం ప్రకారం 'అదిరింది' సెన్సార్ కార్యక్రమాలను పూర్తి చేసుకుని విడుదలకు సిద్దమైంది. సెన్సార్ నుండి యు/ఏ సర్టిఫికెట్ అందుకున్న ఈ చిత్రం నవంబర్ 9న ప్రేక్షకుల ముందుకు తీసుకురాబోతున్నట్లుగా చిత్ర నిర్మాతలు తెలిపారు.
atley darsakatvamlo vijay natinchina 'mersal' chitram enni vivaadaalaku kendrabinduvu ayindo telisinde. ayithe ee vivaadaale cinimani agrasthaanamlo nilabettaayi. kalekshanlaparamgaa 'mersal' kolivud tap 3 chitraalalo okatigaa undi ante deeniki kaaranam emito andarikee telisinde. ika 'mersal' telugu anuvaada chitramaina 'adirindi' chitrampai kuudaa vivaadaalu chuttumuttina vishayam telisinde. sensare problam ani, sensar varemo maadem ledani ilaa jaragutunna ee vyavahaaramtho asalu ee sinima rillees avutundaa? ane anumaanaalu alumukunnayi.idila unte taajaagaa ee chitraanni telugulo rillees cheyadamledani, allu aravind remake cheyadaaniki raits teesukunnaarani kuudaa vaartalu vyaapinchaayi. ee remakelo pavanni natimpajeyaalanedi aravind plan ani kuudaa prachaaram jarigindi. ayithe taajaagaa andutunna samacharam prakaaram 'adirindi' sensar kaaryakramaalanu puurti chesukuni vidudalaku siddamaindi. sensar nundi yu/e certificate andukunna ee chitram navambar 9na prekshakula munduku teesukuraabotunnatlu chitra nirmaatalu telipaaru.